Džakomo Bonaventura
Džakomo Bonaventura (itāļu: Giacomo Bonaventura, dzimis 1989. gada 22. augustā) ir Itālijas futbolists, spēlē pussarga pozīcijā, Itālijas futbola izlases dalībnieks. Kopš 2024. gada Bonaventura pārstāv Saūda Arābijas profesionālās līgas komandu Al Shabab. Savu karjeru sācis 2007. gadā Serie A komandā Atalanta. 2014. gadā viņš par 7 miljoniem eiro pārcēlās uz AC Milan, nospēlējot tur pavisam sešas sezonas, līdz 2020. gadā pievienojās ACF Fiorentina. Itālijas futbola izlases sastāvā debitējis 2013. gadā.